Barberino di Mugello
Barberino di Mugello je općina od 10,779 stanovnika u Centralnoj Italiji u regiji Toskana.

Geografske karakteristike 

Barberino di Mugello se nalazi udaljen 35 km sjeverno od Firenze, u dolini rijeke Sieve, koja izvire na teritoriji općine.
Barberino je poznat kao jedan od lokaliteta Medičejske vile i vrtovi koji se od 2013. nalazi na UNESCO-voj Listi mjesta svjetske baštine u Evropi.

Historija

Po tradiciji na tom terenu je za antike živjelo ligursko pleme Magelli, koji su se tamo naselili prije invazije Etruraca, ali se pretpostavlja da su pored Magella i neka druga plemena živjela u tom kraju.

Selo Barberino di Mugello nastalo je tek u srednjem vijeku, nakon izgradnje ceste prema Bologni preko prijevoja Futa, kad je taj kraj dobio na ekonomskom značaju.

Ime je dobilo po grbu familije Cattani di Combiate, koji predstavlja čovjeka sa tri brade. Cattanijima se pripisuje i izgradnja zamka Barberino u 11. vijeku.
Zenit Barberina bio je 15. vijek, doba vladavine Medicia, koji su u Barberinu izgradili vilu Cafaggiolo, jednu od najljepših u Toskani, koju je familija koristila za ladanje.

Krajem 20. vijeka formirano je akumulaciono jezero Bilancino, sa ciljem da regulira poplave rijeka Sieve i Arno, a i za vodovod Firence. 
Projekt brane datira još iz 1950-ih, ali je izgradnja započela tek 1980-ih i otegla se do 1996., ali je jezero otvoreno za javnost tek 1999.

Danas se polažu velike nade da bi to jezero i okolne planine mogle pomoći turizmu.

Pobratimski gradovi 

Barberino di Mugello ima ugovore o pobratimstvu sa slijedećim gradovima;
  Betton (Il i Vilen), Francuska 
  Yraifia, Saharska Arapska Demokratska Republika
  Laurenzana, Italija

Izvori

Vanjske veze 

 Barberino di Mugello (na portalu Comune di Barberino di Mugello 

Naselja u provinciji Firenze
Naselja u Italiji